CELEX: C2006/165/38
Language: sk
Date: 2006-07-15 00:00:00
Title: Vec C-224/06: Žaloba podaná  16. mája 2006  – Komisia Európskych spoločenstiev/Španielske kráľovstvo

15.7.2006   
            
            
               SK
            
            
               Úradný vestník Európskej únie
            
            
               C 165/21
            
         Žaloba podaná 16. mája 2006 – Komisia Európskych spoločenstiev/Španielske kráľovstvo
   (Vec C-224/06)
   (2006/C 165/38)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: G. Braun a J. R. Vidal Puig, splnomocnení zástupcovia)
   
      Žalované: Španielske kráľovstvo
   Návrhy žalobkyne
   
               —
            
            
               určiť, že Španielske kráľovstvo si tým, že neprijalo všetky zákony, iné právne predpisy a správne opatrenia potrebné na dosiahnutie súladu so smernicou Komisie 2004/72/ES (1), ktorou sa vykonáva smernica Európskeho parlamentu a Rady 2003/6/ES (2), pokiaľ ide o prijatú trhovú prax, vymedzenie dôvernej informácie vo vzťahu k derivátom komodít, vypracovanie zoznamov zasvätených osôb, oznamovanie operácií manažérov a ohlasovanie podozrivých operácií, alebo v každom prípade tým, že o nich neinformovalo Komisiu, nesplnilo povinnosti, ktoré mu vyplývajú z uvedenej smernice,
            
         
               —
            
            
               zaviazať Španielske kráľovstvo na náhradu trov konania.
            
         Žalobné dôvody a hlavné tvrdenia
   Lehota na prispôsobenie vnútroštátneho práva k smernici 2004/72/ES uplynula 12. októbra 2004.
   
      (1)  Ú. v. EÚ L 162, s. 70; Mim. vyd. 06/007, s. 413.
   
      (2)  Ú. v. EÚ L 96, s. 16; Mim. vyd. 06/004, s. 367.